laion/Wikipedia-Exotic huggingface dataset:
תמי אסולין

תמי אסולין (נולדה ב-8 ביוני 1970) היא משוררת, אמנית ויוצרת ישראלית. אסולין נולדה בתל אביב. היא חירשת מלידה. רקדה בלהקת קול ודממה, להקת מחול מודרני אשר רקדו בה רקדנים חירשים ושומעים במשותף, והייתה חברה בקבוצת התיאטרון והתנועה "עשר אצבעות", תיאטרון של אנשים חירשים בהובלת הבמאי חמד שולברג. בהצגה "בית ברנרדה אלבה" בהפקת התיאטרון, גילמה את תפקידה של אדלה. למדה אמנות במדרשה לאמנות והוראת מחול בסמינר הקיבוצים. לימדה תיאטרון בבית הספר כי"ח והיא מלמדת את שפת הסימנים במגמה ייחודית בתיכון מקיף יהוד. פרסמה ארבעה ספרי שירה. ספרה השלישי, "יםFa" אשר פורסם בשנת 2018 בהוצאת מעין, הוא הספר השירה הראשון בעולם שנכתב בתחביר "Fa" של שפת הסימנים הישראלית. אסולין מופיעה במופעי פרפורמנס הכוללים שימוש בשפת הסימנים הישראלית. את המופעים מקיימת אסולין בצוותא עם יוצרים שונים, ביניהם שחקנים, זמרים, אמנים ומשוררים. באפריל 2022 הוצג סרטה 'אייל מאוהב' במסגרת פסטיבל אפוס - סרטים בעקבות משוררים בסינמטק תל אביב בשנת 2022 הוציאה היוצרת יעל בירנבאום "יעל ופתק" סינגל כפול שבו הלחינה וביצעה שניים משירה של אסולין: 'באס של הלב / חיה גוף חופשי' . נשואה לשוקי אסולין, מורה ובמאי חירש. היא שיחקה בהצגתו "קצפת" שהוצגה בפסטיבל עכו. לזוג שני ילדים והם מתגוררים בחולון. רוצה ספר שירים, הוצאה עצמית, 1990 (הספר בקטלוג ULI) עץ אלף העלים ספר שירים, עריכה: רבקה אסא, הוצאת תמוז, 1994 יםFa ספר שירים, הוצאת מעין, עורכים: רועי צ'יקי ארד, יעל בירנבאום, גל נאור, 2018 את אוהב ספר שירים, הוצאת ברחש, עורכים: דניאל עוז, ערן הדס, 2024 אשבטן, סרט קצר, תסריט: תמי אסולין, בימוי: וידי בילו, בחסות קרן גשר לקולנוע רב תרבותי, 2018 בראשית, מופע פרפורמנס, בשיתוף אמנית ציור הגוף נועם הינדן. המופע הוצג בפסטיבל אמנות חירשת באיטליה עץ אשה, מופע פרפורמנס, דואט עם השחקן מורדי וויס מדיה וקבצים בנושא תמי אסולין בוויקישיתוף אתר האינטרנט הרשמי של תמי אסולין גילה מצא למפל, שוקולד ונמשים, מעריב, 20 במרץ 1991. "השירה יוצאת מתוכי לפני שאני כותבת אותה", באתר ישראל היום, 10 ביולי 2018 סיון קלינגבייל, יום בחיי תמי אסולין, חירשת שכותבת שירה בשפת הסימנים, באתר הארץ, 6 במאי 2019 על הסרט אשבטן, באתר IMDb (באנגלית) נא להכיר: תמי אסולין, משוררת (ובמאית) חירשת, בעמוד הפייסבוק של סוכן תרבות, 1 באפריל 2019 (אורך: 4:45 דקות) אשבטן: טריילר, בעמוד הפייסבוק של קרן גשר לקולנוע רב תרבותי. ספר שירה חדש בשפת הסימנים, בעמוד הפייסבוק של לונדון את קירשנבאום, 15 ביולי 2018 (אורך: 5:09 דקות), ערוץ עשר עם תמי אסולין והמתורגמנית דנה נריה. תמי מסמנת את שירו של אורי קרין, "א-נחנו" / חוֹלֶקֶט. צקי טאוט, אשת השנה בספרות, מתוך: אנשי השנה של קרן משפחת רודרמן, אתר thepositiv רותי זוארץ, המשוררת החירשת שרוקדת את הדממה, אתר "שווים", 16 בינואר 2022 מאיה לוין, עברית שפה יפא: תמי אסולין, חירשת מלידה, כותבת שירים בשפת ה"פא", באתר ynet, 7 בדצמבר 2022 אביה בן דוד, השאלון עם המשוררת והיוצרת תמי אסולין, מגזין פרימדונה, 20 במאי 2023 סרטים בעקבות משוררים | פסטיבל אפוס, באתר סינמטק ת"א פוסט של קולומבוס - מגזין מוזיקה על ההצגה: קצפת, באתר תיאטרון עכו
ז'אנגו מקרוי

ז'אנגו מקרוי (בהולנדית: Jeangu Macrooy; נולד ב-6 בנובמבר 1993 בפרמריבו) הוא זמר-יוצר סורינאמי. מקרוי מתגורר בהולנד מאז 2014. את המוזיקה של מקרוי ניתן לתאר כמוזיקת נשמה מודרנית. הקהל שלו נמצא בעיקר בהולנד, בסורינאם, גרמניה, צרפת ובלגיה. מקרוי נבחר לייצג את הולנד בתחרות האירוויזיון 2020 ברוטרדם. לאחר שהאירוויזיון באותה השנה בוטל, פורסם כי ייצג את מדינתו באירוויזיון 2021 עם השיר "Birth of a New Age". ב-22 במאי 2021, בגמר התחרות, הגיע מקרוי למקום ה-23 עם 11 נקודות. בשנת 2011, יחד עם אחיו התאום קסילן מקרוי, הקים מקרוי את הלהקה "בין מגדלים". אלבומם הראשון והיחיד, "Stars on My Radio" יצא בשנת 2013. לאחר שלמד שנתיים ב"קונסרבטורי פרמריבו", מקרוי החליט לעבור להולנד בשנת 2014 ללמוד כתיבת שירים במכללת ארטז באנסחדה. 2019: "Horizon" 2017: "High On You" הגיע למקום 69 במצעד של הולנד 2019: "Live!" 2016: "Brave Enough" 2016: "Gold" 2016: "To Love Is To Hurt" 2016: "Brave Enough" 2017: "Step Into The Water" 2017: "Crazy Kids" 2017: "High On You" הגיע למקום הראשון במצעד של סורינאם 2017: "Tell Me Father" 2018: "How Much I Love You" 2018: "Dance With Me" 2019: "Shake Up This Place" 2019: "Second Hand Lover" מדיה וקבצים בנושא ז'אנגו מקרוי בוויקישיתוף אתר האינטרנט הרשמי של ז'אנגו מקרוי (באנגלית) ז'אנגו מקרוי, ברשת החברתית פייסבוק ז'אנגו מקרוי, ברשת החברתית אקס (טוויטר) ז'אנגו מקרוי, ברשת החברתית אינסטגרם ז'אנגו מקרוי, סרטונים בערוץ היוטיוב ז'אנגו מקרוי, במסד הנתונים הקולנועיים IMDb (באנגלית) ז'אנגו מקרוי, באתר ספוטיפיי ז'אנגו מקרוי, באתר Last.fm (באנגלית) ז'אנגו מקרוי, באתר AllMusic (באנגלית) ז'אנגו מקרוי, באתר MusicBrainz (באנגלית) ז'אנגו מקרוי, באתר דיזר ז'אנגו מקרוי, באתר Discogs (באנגלית) ז'אנגו מקרוי, באתר Songkick (באנגלית) ז'אנגו מקרוי, באתר Genius התחבר/י או הירשם/הירשמי כדי לראות., באתר www.facebook.com Jeangu Macrooy — Unexpected Records, unexpected-records.com Second album ‘Horizon’ is OUT NOW! – Jeangu Macrooy (בהולנדית) Steffen Hung, Jeangu Macrooy - High On You, hitparade.ch My first LIVE ALBUM out now! – Jeangu Macrooy (בהולנדית) היכנס/י לפייסבוק, באתר Facebook
The Writing's on the Wall

The Writing's on the Wall (בעברית: הכתובת על הקיר) הוא אלבום האולפן השני של להקת הבנות האמריקאית, דסטיניז צ'יילד, אשר יצא לאור ב-27 ביולי 1999, על ידי חברת התקליטים קולומביה רקורדס. עם יציאתו נכנס האלבום אל המקום החמישי במצעד הבילבורד 200. מגזין הרולינג סטון דירגו את האלבום במקום ה-291 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שני גרסאות שנוצרו בעבר. האלבום הופק בין היתר על ידי מיסי אליוט (אשר גם מתארחת באלבום), קווין "שקספר" בריגס, רודני ג'רקינס, אריק נילנט פילפס הזמרת ביונסה אשר באותה תקופה הייתה חברה בלהקה. מתוך האלבום יצאו 4 סינגלים אשר שניים מתוכם הגיעו למקום הראשון בארצות הברית ושיר נוסף הגיע למקום ה-3. זהו היה האלבום האחרון של ההרכב המקורי של הלהקה שבהמשך השתנה. זהו גם היה האלבום הראשון בו בחרות הלהקה היו מעורבות בהכנתו בין אם זה בכתיבה או בהפקה שלו או בהפקה כאשר עבדו עם אריק נילנט פילפס וסולנית להקת אקסקייפ קנדי בורוס. "Bills, Bills, Bills" ו-"Bug a Boo" היו השירים הראשונים. האלבום הגיע בבכורה למקום ה-6 בארצות הברית עם מכירות של 132 אלף עותקים ולאחר מכן הצליח להגיע למקום ה-5, המיקום הגבוה ביותר אליו הגיע. בסופו של דבר האלבום זכה להצלחה רבה בארצות הברית כאשר הצליח למכור שם 6 מיליון עותקים. גם מחוץ לארצות הברית האלבום זכה להצלחה רבה ונכון להיום מכירותיו עומדות על כ-15 מיליון עותקים. האלבום זיכה את הלהקה ב-6 מועמדויות לפרס הגראמי: שתי מועמדויות בקטגוריית: "הביצוע הווקאלי הטוב ביותר בדואט או הרכב בשיר R&B", "שיר ה-R&B הטוב ביותר" (שתי מועמדויות), תקליט השנה ושיר השנה. בסוף העשור מגזין בילבורד דירג את האלבום במקום ה-39 ברשימת 200 האלבומים הטובים ביותר של אותו עשור. מידע על האלבום The Writing's on the Wall באתר MusicBrainz מידע על האלבום The Writing's on the Wall באתר AllMusic האלבום The Writing's on the Wall באתר Discogs האלבום The Writing's on the Wall באתר ספוטיפיי Destiny's Child - The Writing's On The Wall, Discogs (באנגלית) בילבורד 200 Rolling Stone, Rolling Stone, The 500 Greatest Albums of All Time, Rolling Stone, ‏2020-09-22 (באנגלית אמריקאית)
The Platinum's on the Wall

The Platinum's on the Wall (בעברית: הפלטינה על הקיר) הוא אלבום וידאו של להקת הבנות האמריקאית, דסטיניז צ'יילד, אשר יצא לאור על ידי חברות התקליטים קולומביה רקורדס וסוני אורבאן מיוזיק ב-20 בפברואר 2001. האלבום מאגד בתוכו את כל הקליפים שהלהקה הוציאה באותה תקופה. האלבום הגיע למעמד זהב בארצות הברית עם מכירות של 50 אלף עותקים. "No, No, No Part 1" "No, No, No Part 2" (בשיתוף עם וייקליף ז'אן) "Bills, Bills, Bills" "Bug a Boo" "Say My Name" "Jumpin', Jumpin' (So So Def Remix)" (בשיתוף עם ג'רמיין דופרי, באו וואו ודה בראט) רצועת בונוס: "Independent Women Part 1" (הופעה חיה מטקס פרסי המוזיקה הבריטי) הערות בפתיחה של ה-DVD ישנו קטע של 40 שניות מתוך שני שירים מהאלבום The Writing's On The Wall. רצועת הבונוס נכללת אך ורק באוסטרליה, בריטניה ויפן. האלבום The Platinum's on the Wall באתר Discogs "The Platinum's on the Wall", במסד הנתונים הקולנועיים IMDb (באנגלית) Destiny's Child - The Platinum's On The Wall / The Writing's On The Wall, Discogs (באנגלית)
סתם (שיר)

"סתם" הוא סינגל שהוקלט על ידי צמד הזמרים הישראלי סטטיק ובן אל תבורי, השיר יצא לאור ב-25 בספטמבר 2016, כסינגל שלא מתוך אלבום, דרך חברת התקליטים Mobile1 Music. השיר נכתב והולחן על ידי סטטיק ובן אל תבורי והופק על ידי ירדן "ג'ורדי" פלג, השיר הוא בסגנון הפופ. בסמוך לצאתו כסינגל עלה השיר לרשת הזרמת המדיה ספוטיפיי. הווידאו קליפ המלא שיצא עבור השיר, בוים על ידי רומן בוצ'אצקי והועלה לערוץ היוטיוב של סטטיק ובן אל תבורי ב-25 בספטמבר 2016. בקליפ ניתן לראות את השניים מופיעים על שערים של מגזינים, עוברים בשדה מעריצים ומראים את כמויות צפיות הקליפים שלהם. Stam, נבדק ב-2020-01-10 Static and Ben El - Stam (Prod. by Jordi) | סטטיק ובן אל תבורי - סתם (Prod. by Jordi), נבדק ב-2020-01-10
צ'ארלס סקוט (רופא)

צ'ארלס י.סקוט (באנגלית: Charles I. Scott, Jr, נולד ב -1935) הוא רופא ילדים וגנטיקאי רפואי אמריקאי. שמו נקשר לתסמונת אורשקוג-סקוט ולתסמונת הכט-סקוט. סקוט למד רפואה בפקולטה לרפואה של אוניברסיטת ארקנסו והתמחה בה עד 1959 ברפואת ילדים . לאחר מכן ב-1970-1966 עבר השתלמות ברפואה פנימית ובגנטיקה הרפואית באוניברסיטת ג'ונס הופקינס והשתלמות בקליניקה לרפואת ילדים של אוניברסיטת ברמינגהאם באנגליה. כמו כן השתלם בכירורגיה בבית החולים סנט וינסט בפורטלנד (אורגון) ב-1981. הוא כיהן כפרופסור לרפואת ילדים במכללה הרפואית ג'פרסון וכגנטיקאי רפואי במכון אלפרד י. דופונט בוילמינגטון (דלאוור). אחרי פרישתו התגורר ועבד בפילדלפיה. סקוט כיהן תקופה כיושב ראש המועצה הרפואית של ארגון "האנשים הקטנים של אמריקה " Little People of America" תסמונת אורשקוג-סקוט תסמונת סקוט-הכט (עם ז'קלין הכט) סימן סקוט - מדד קליני של רפיסות רצועה אצל תינוקות עם אכונדרופלזיה Unusual facies, joint hypermobility, genital anomaly and short stature. A new dysmorphic syndrome. In: David Bergsma, Victor Almon McKusick, Bruce W. Konigsmark (ed): The Clinical Delineation of Birth Defects (Birth Defects; Vol. 7,6). 10. edit. The Endocrine System, Baltimore 1971, p. 240–246, ISBN 0-683-06339-1. with William A. Horton, Judith G. Hall, Reed E. Pyeritz and David L. Rimoin : Growth Curves for Height for Diastrophic Dysplasia. Spondyloepiphyseal Dysplasia Congenita, and Pseudoachondroplasia. In: American Journal of Diseases of Children, vol. 138 (1982), April, p. 316–319, ISSN 0096-6916.</div with William A. Horton, Jerome I. Potter, David L. Rimoin and Judith G. Hall: Standard growth curves for achondroplasia. In: The Journal of Pediatrics, vol. 93 (1978), p. 435–438, ISSN 0022-3476. with Michelle Deere, Susan H. Blanton, Leonard O. Langer Jr, Richard M. Pauli and Jacqueline T. Hecht: Genetic heterogeneity in multiple epiphyseal dysplasia. In: The American Journal of Human Genetics, vol. 56 (1995), p. 698–704, ISSN 0002-9297. with Gerald A. Mandell, H. Theodore Harcke, Pilar A. Caro, Harry J. Einsig and J. Richard Bowen: Protrusio Acetabuli in Neurofibromatosis: Nondysplastic and Dysplastic Forms. In: Neurosurgery, Bd. 30 (1992), book 4, p. 552–556, ISSN 0148-396X. with Julia E. Parrish, Michael J. Wagner, Jacqueline T. Hecht and Dan E. Wells: Molecular analysis of overlapping chromosomal deletions in patients with Langer-Giedion Syndrome. In: Genomics, vol. 11 (1991), p. 54–61, ISSN 0888-7543. with Leonard O. Langer Jr. und Rodney K. Beals: Sponastrime dysplasia. Diagnostic criteria based on five new and six previously published cases. In: Pediatric Radiology, vol. 27 (1997), Book 5, p. 409–414, ISSN 0301-0449. תסמונת אורשקוג-סקוט תסמונת סקוט-הכט אתר האינטרנט הרשמי של צ'ארלס סקוט באתר doximity באתר בית החולים המתודיסטי ג'פרסון בוילמינגטון כתבה על "המסלול הגנטי של הגמדות - The Genetic Trail of Dwarfism בעיתון Chicago Tribune ‏ 29 ביולי 1988 מאמר ב ספטמבר 2008 American Journal of Medical Genetics Part A 146A(17):2291-2
טוד פאר

טוד פאר (באנגלית: Todd Parr; נולד ב-9 ביולי 1962) הוא סופר, מאייר ומפיק טלוויזיה אמריקאי. פאר נולד ב-9 ביולי 1962 ברוק ספרינגס (אנ') שבמדינת ויומינג שבארצות הברית. ב-1995, הוא עבר לגור בסן פרנסיסקו שבמדינת קליפורניה שבארצות הברית, ושם התחיל את הקריירה שלו כסופר. לפני שעבד כסופר, פאר עבד בדייל אוויר. ב-2003, פאר כתב את ספר הילדים The Family Book, שכן ב-2004, זכה הספר בפרס לספרות ילדים על שם אופנהיים (אנ'). בנובמבר 2004, הועלתה הסדרה "העולם של טל" (אנ'), שנוצרה על ידיו ועל ידי גרי רנרט, בערוצי הטלוויזיה TLC (אנ') ו-Discovery Family. בישראל הסדרה שודרה בדיבוב לעברית ב-2008 בערוץ הופ!. חלק מספריו של פאר תורגמו לעברית והופצו בישראל. מדיה וקבצים בנושא טוד פאר בוויקישיתוף אתר האינטרנט הרשמי של טוד פאר טוד פאר, ברשת החברתית פייסבוק טוד פאר, ברשת החברתית אקס (טוויטר) טוד פאר, סרטונים בערוץ היוטיוב טוד פאר, ברשת החברתית Goodreads טוד פאר (1962-), דף שער בספרייה הלאומית "Family guy". Advocate. ארכיון מ-2020-01-10. נבדק ב-2 במאי 2013. {{cite web}}: (עזרה) "An Artist Who Never Grew Up". Bangor Daily News. 13 במאי 2005. ארכיון מ-2016-03-13. נבדק ב-2 במאי 2013. {{cite news}}: (עזרה) "Review: The Family Book". Publishers Weekly. נבדק ב-2 במאי 2013. {{cite web}}: (עזרה) The Oppenheim Toy Portfolio, web.archive.org, ‏2016-03-03 ערך זה הוא קצרמר בנושא סופרים. אתם מוזמנים לתרום לוויקיפדיה ולהרחיב אותו.
מדליות באולימפיאדת הנוער לוזאן (2020)

אולימפיאדת הנוער לוזאן (2020) הוותה את משחקי החורף האולימפיים לנוער ה-3 שהתקיימו. המשחקים נערכו בין ה-9 ל-22 בינואר 2020. במשחקים לקחו חלק 1,872 ספורטאים ב-81 תחרויות ב-8 ענפי ספורט. טבלת המדליות מדרגת את 79 המדינות שהשתתפו באולימפיאדה לפי מספר מדליות הזהב שהספורטאים והספורטאיות שלהן זכו. הדירוג בטבלה מתבסס על מידע כפי שנמסר על ידי הוועד האולימפי הבינלאומי. הטבלה מסודרת לפי מספר הזכיות במדליית זהב של הספורטאים מכל מדינה, לאחר מכן נלקח בחשבון מספר הזכיות במדליית כסף ולאחר מכן מספר הזכיות במדליית ארד. אם קיים שיויון בדירוג המדינות, הן מופיעות בסדר אלפביתי בהתאם לאותיות הייצוג של המדינה בוועד האולימפי הבינלאומי. באולימפיאדה הוענקו סך הכל 243 מדליות ב-81 אירועים: 83 מדליות זהב, 79 מדליות כסף, ו-81 מדליות ארד. בתחרויות המסלול המשולב לנערים בסקי האלפיני ונערים יחידים בבובסלי התקיים שוויון בתוצאה עבור מדליית הזהב ולא הוענקה מדליית כסף. נבחרות ספרד, פולין, ישראל, קולומביה וגאורגיה זכו לראשונה במדליות חורף לנוער. ליכטנשטיין זכתה לראשונה במדליה אולימפית לנוער. במספר אירועים, התחרו צוותים שהורכבו ממספר ספורטאים ממדינות שונות. המדליות שצוותים אלו זכו בהם כלולות בטבלה כמדליות שהוענקו ל"נבחרת לאומים מעורבת". במהלך המשחקים היו 6 תחרויות שהורכבו אך ורק מנבחרות מעורבות. לפיכך כל המדליות באירועים הללו נספרים ל"נבחרת לאומים מעורבת", סך הכל 6 מדליות זהב, 6 מדליות כסף ו-6 מדליות ארד. שאר המדליות הוענקו באירועים בהם הנבחרות המעורבות התחרו בנבחרות המייצגות מדינת לאום אחת. "הנבחרת המאוחדת" אינה מדורגת בטבלה. מקרא   מדינה מארחת (שווייץ) "Lausanne 2020 - MEDALLISTS BY DATE - ALL SPORTS" (באנגלית). אורכב מ-המקור ב-25 בפברואר 2020. נבדק ב-29 בדצמבר 2022. {{cite web}}: (עזרה) "2020 Winter Youth Olympics Overview". Olympedia. נבדק ב-29 בדצמבר 2022. {{cite web}}: (עזרה)תחזוקה - ציטוט: url-status (link)
סרגיי ואסילייביץ' קריאקין

סרגיי ואסילייביץ' קריאקין (ברוסית: Сергей Васильевич Карякин; נולד ב-25 בינואר 1991, סברדלובסק, ברית המועצות) הוא נהג מרוצים רוסי, אלוף "ראלי דקאר-2017" באליפות הטרקטורונים. הוא החל להשתתף בתחרויות גביעים מגיל 13. משתתף קבוע בגביע גביע אוראל. בשנת 2002 זכה בניצחונו הראשון בתחרות טרקטורונים אזורית. בשנת 2008, הוא היה המנצחבאליפות ה GPS אוראל על אופנועי שלג. בשנת 2009 זכה באליפות ה- GPS שלג לנייד, שלב אליפות המדינה בטרקטורונים. בשנת 2010 הוכתר לאלוף רוסיה. בשנת 2011 הוא סיים באחד משלושת המקומות הראשונים באליפות אירופה בראלי וזכה גם בגביע קאן אם רוסיה. מאז 2015 הוא משתתף במרוצי ראלי ברוסיה בקטגוריה T3 והיה לזוכה בשלב הראשון בקטגוריה זו ברוסיה. מאז 2014 הוא משתתף בראלי דקר בקטגוריית הטרקטורונים, ומאז 2019 בקטגוריית רכבי השטח. ב-2014 סיים במקום 7 בגמר, ניצחון במקטע העשירי; ימפה ראפטור 700. ב-2015 - מסיבות טכניות, לא השלים את המקטע הרביעי; ימפה ראפטור 700. ב-2016 סיים רביעי בגמר, שלישי במקטע הרביעי, שני במקטע הראשון; ימאהה. במרוץ 2017 סיים במקום הראשון בגמר, ניצחון בשלושה מקטעים, מקום שני בשני מקטעים; ימאהה. ב-2018 בשל פציעה, הפסיק להשתתף על 44 ק"מ ותפס את המקום השני בתוצאה הכללית; ימאהה. ב-2020 השתתף בראלי דקאר בערב הסעודית, אך סיים במקום 14. מדיה וקבצים בנושא סרגיי ואסילייביץ' קריאקין בוויקישיתוף אתר האינטרנט הרשמי של סרגיי ואסילייביץ' קריאקין (ברוסית) סרגיי קריאקין - נהג הטרקטורון הרוסי הראשון בדקר סרגיי ואסילייביץ' קריאקין, ברשת החברתית פייסבוק סרגיי ואסילייביץ' קריאקין, ברשת החברתית אינסטגרם סרגיי ואסילייביץ' קריאקין, ברשת החברתית VK ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פרנטישק פלניצ'קה

פרנטישק פלניצ'קה (בצ'כית: František Plánička‏; 2 ביוני 1904– 20 ביולי 1996) היה כדורגלן צ'כוסלובקי, ששיחק בעמדת השוער. נחשב לאחד מהשוערים הגדולים ביותר של תקופתו, יחד עם ריקרדו זאמורה וג'אנפיירו קומבי. פלניצ'קה נולד ב-2 ביוני 1904 בפראג שבאוסטרו-הונגריה של אותו הזמן. לכל אורך הקריירה שלו שיחק עבור סלביה פראג, שאז הקבוצה הייתה בתקופה הכי מצליחה שלה אי פעם. במשך 13 שנה שיחק פלניצ'קה בסלביה, בהן זכה עימה שבע פעמים בליגה הצ'כוסלובקית, 6 פעמים בגביע בוהמיה ופעם אחת בגביע מיטרופה. בסך הכל ערך בה 969 הופעות, בהן סלביה ניצחה 742 משחקים. למרות גובהו הנמוך בשביל שוער, פלניצ'קה היה בעל יכולות אקרובטיות טובות, דבר שהקנה לו את הכינוי "החתול של פראג". במהלך טורניר גביע מיטרופה של 1932 פגשה סלביה את יובנטוס. במשחק הראשון סלביה הביסה אותה בתוצאה 0–4, ובמשחק השני סלביה התמקדה בעיקר בלמשוך את הזמן. דבר זה עצבן את אוהדי יובנטוס שהשליכו אבנים מהיציע לכר הדשא, כשאחד האבנים פגע קשה בפלניצ'קה שנפצע. סלביה החליטה לנטוש את המגרש והמשחק נפסק. כתוצאה מעזיבת המגרש שתי הקבוצות הושעו מהטורניר ובולוניה, שניצחה את חצי הגמר שלה, הוכרזה כזוכה. בנבחרת צ'כוסלובקיה ערך פלניצ'קה 73 הופעות, וערך את הופעת הבכורה שלו ב-17 בינואר 1926, בהפסד 1–3 לאיטליה. במונדיאל 1934 עזר לה להעפיל לטורניר, והיה גם הקפטן שלה. צ'כוסלובקיה הגיעה עד לגמר בו הפסידה לאיטליה 1–2 בהארכה. ארבע שנים לאחר מכן היה הקפטן שלה גם במונדיאל 1938, בו הנבחרת סיימה את דרכה ברבע הגמר לאחר הפסד לברזיל במשחק שנחשב לאחד המשחקים האלימים ביותר בהיסטוריית המונדיאל. שחקן מצ'כוסלובקיה ושניים מברזיל קיבלו כרטיס אדום, ושחקנים משני הצדדים סבלו מפציעות חמורות. במצב של 1–1 חלוץ נבחרת צ'כוסלובקיה, אולדז'יך ניידלי, עזב את המגרש עם רגל שבורה, ופלניצ'קה עצמו סיים את המשחק עם יד שבורה לאחר התקלות עם חלוץ ברזיל ז'וזה פראסיו. לאחר שהמשחק נגמר בתוצאה 1–1, הוא שוחזר יומיים לאחר מכן, ובו צ'כוסלובקיה הפסידה 2–1 ללא פלניצ'קה וחלוציה אולדז'יך ניידלי ואנטונין פוץ' הפצועים. בסיום הטורניר נבחר להיות לשוער המצטיין, וגם בנבחרת המצטיינת. משחקו של פלניצ'קה נגד ברזיל היה גם משחקו האחרון במדים הלאומיים. לאחר פרישתו מקריירת משחק הוענק לו בשנת 1985 תואר מ-UNESCO על המשחק ההוגן שהציג לאורך הקריירה שלו. בשנת 1994 קיוה כי בעודו בחיים יוכל לראות את סלביה זוכה באליפות פעם נוספת, ולאחר שחיכה במשך כ-48 שנה, סלביה זכתה באליפות בעונת 1995/96. חודשיים לאחר זכייתה פלניצ'קה נפטר ב-20 ביולי 1996 בפראג, בגיל 92. הוא היה לשחקן האחרון שנשאר בחיים מסגל נבחרת צ'כוסלובקיה של מונדיאל 1934, וגם לשחקן האחרון ששיחק במשחק הגמר של אותו טורניר. סלביה פראג אליפות צ'כוסלובקיה (8): 1925, 1928/29, 1929/30, 1930/31, 1932/33, 1933/34, 1934/35, 1936/37 גביע מיטרופה: 1938 נבחרת צ'כוסלובקיה סגנית מונדיאל 1934 אישיים הנבחרת המצטיינת של המונדיאל: 1938 השוער המצטיין של המונדיאל: 1938 פרס השחקן ההוגן של 1985 מ-UNESCO פרס השחקן הצ'כי ההוגן של שנת 1994 מדיה וקבצים בנושא פרנטישק פלניצ'קה בוויקישיתוף פרנטישק פלניצ'קה, באתר Transfermarkt פרנטישק פלניצ'קה, באתר WorldFootball.net פרנטישק פלניצ'קה, באתר National Football Teams פרנטישק פלניצ'קה, באתר FootballDatabase.eu
Here Comes the Hotstepper

"Here Comes the Hotstepper" (בתרגום חופשי לעברית: "הנה בא הפושע הנמלט") הוא שיר של זמר הדאנסהול הג'מייקני אייני קאמוזי (אנ'). ב-1995 הוא יצא לאור כסינגל המוביל מתוך אלבומו Here Comes the Hotstepper כמו גם בפסקול לסרט "משהו ללבוש". השיר מוכר בעיקר מהפזמון החוזר: "נה נה נה נה" שנדגם מגרסת הכיסוי של להקת "חניבעל וציידי הראשים" לשיר "Land of a Thousand Dances" של וילסון פיקט. זהו השיר היחיד של קאמוזי שהגיע לאחד מ-40 המקומות הראשונים במצעד בילבורד הוט 100, והגיע למקום הראשון ב־17 בדצמבר 1994 ונשאר שם שבועיים; השיר הגיע גם למקום הראשון בדנמרק ובניו זילנד, ולעשירייה הראשונה בשתים עשרה מדינות נוספות. ג'ון גיבונס הקליט רמיקס לשיר ב-2018. "Here Comes the Hotstepper" נדגם ברובו ממספר שירים אחרים. השירה בו לקוחה מהשירים "The Champ" של להקת "The Mohawks",‏ "Hot Pants" של בובי בירד (אנ') ו-"La Di Da Di (אנ')" שביצעו דאג אי פרש (אנ') וסליק ריק (אנ'). הלחן מכיל דגימות של הבס והתופים מ"Heartbeat" של טאנה גארדנר, ולחן הגיטרה הושאל מהשיר "Hung Up on My Baby" של אייזק הייז. השיר מכיל את הפזמון "נה נה נה נה..." מהשיר "ארץ אלף הריקודים" של להקת "חניבעל וציידי הראשים" וסגנון השירה בבתי השיר דומים לשירה ב-"Come Together" של הביטלס. הצלחת השיר הובילה לשימוש בו כמנגינת רקע לשירים אחרים ובהם Baby Boy של ביונסה. בינואר 2020, סטטיק ובן-אל תבורי ופיטבול דגמו את השיר בשירם "Further Up (Na, Na, Na, Na, Na)". באותו החודש הוציאו הצמד דדי יאנקי וניקי ג'אם את שיר הרגאטון "Muevelo". מידע על היצירה "Here Comes the Hotstepper" באתר מיוזיק בריינז מידע על הסינגל "Here Comes the Hotstepper" באתר מיוזיק בריינז מידע על היצירה "Here Comes the Hotstepper" באתר Discogs סרטון השיר "Here Comes the Hotstepper" באתר יוטיוב ‏ "Ini Kamoze's Sample-Based Music" באתר WhoSampled רז ישראלי, מוזיקה, באתר ישראל היום, 10 בינואר 2020 דודי פטימר, ‏אולי הפעם: השיר החדש של סטטיק ובן אל עשוי להפוך ללהיט בינלאומי, באתר מעריב אונליין, 10 בינואר 2020 Digital Song Sales, בילבורד, ‏25 במאי 2024 Gold & Platinum, RIAA (באנגלית אמריקאית)
טרג'אני ואקיל

טרג'אני ואקיל (באנגלית: Tarjani Vakil) היא בנקאית הודית, כיהנה בעבר בתפקיד מנכ"ל של בנק אקסים והאישה הראשונה בהודו שכיהנה בתפקיד זה. טרג'אני ואקיל נולדה וגדלה במומבאי. יש לה שלשה אחים והיא הצעירה ביותר במשפחתה. בשנת 1958, סיימה תואר ראשון בהיסטוריה מאוניברסיטת מומבאי ומיד לאחר מכן החלה לעבוד כפקידה בוועדת הכספים של מהראשטרה. בשנת 1965, החלה לעבוד בבנק IDBI Bank והייתה האישה היחידה בתחום. בשנת 1993, החלה לכהן כיו"ר אקסים בנק (Exim Bank) ופרשה מתפקידה בשנת 1996. בשנת 1997 נבחרה על ידי חברת KPMG Worldwide Business, לאחת מחמישים הנשים המובילות בתחום הפיננסי וזאת בעקבות עוז הרוח שלה. בשנת 2011, פרסמה אוטוביוגרפיה בשם פסיפס של זיכרונות (A Mosaic of Memories). Chakrabarti, Reeta (2013-11-12). "Women bankers break through in India" (באנגלית בריטית). נבדק ב-2020-01-11. Nischinta Amarnath, Debashish Ghosh, The Voyage to Excellence: The Ascent of 21 Women Leaders of India Inc, Pustak Mahal, 2005. (באנגלית) The First Ladies' Club- Business News, www.businesstoday.in Faith Wambura Ngunjiri, Susan R. Madsen, Women as Global Leaders, IAP, 2015-02-01. (באנגלית) Shattered Glass Ceiling: Indian Female Executives Thriving In Banking Industry, But Ordinary Women Need Greater Access To Loans, International Business Times, ‏2014-02-26
קמוסים

קָמוֹסִים (בפורטוגזית: Camocim) היא עיר במדינת סיארה, בברזיל. העיר מצויה על שפת האוקיינוס בו נהר טוקונדובה נשפך לים. העיר נמצאת באזור הטרופי עם הטמפרטורה השנתית הממוצעת של כ-26 מעלות. בשנים 1613–1649 האזור היה בשליטת הולנד. תושבים פורטוגזים ראשונים באזור התיישבו בסביבות בשנת 1879 ובשנת 1889 היישוב הוכר כעיר. כ-85% מתושבי העיר הם קתולים. בעיר פעול בית חולים, מספר תחנות רדיו אזוריות ושדה תעופה. בשנת 1910 האזור חובר למערכת מסילת ברזל אזורית. תושבי העיר מתפרנסים בעיקר מחקלאות ודייג, כמו גם קציר קשיו, אורז יבש, קסבה וקטניות. כמו כן נפוץ גידול בקר, חזירים ועופות. מדיה וקבצים בנושא קמוסים בוויקישיתוף אתר האינטרנט הרשמי של קמוסים ערך זה הוא קצרמר בנושא יישובים בברזיל. אתם מוזמנים לתרום לוויקיפדיה ולהרחיב אותו.